Janubiy Koreyadagi siyosiy mojaro pallasida hukumat rahbari o‘zgartirildi

Janubiy Koreya Respublikasi davlat rahbari Pak Kin Xe, mamlakat Vazirlar mahkamasi raisligiga Kim Byon Junni tayinladi, deb xabar qilmoqda «Yonxap» agentligi. U bu lavozimda Xvan Gyo An o‘rnini egallagan.
Bundan tashqari, moliyaviy xizmatlar komissiyasiga rahbarlik qilgan Im Jon Yun moliya vaziri bo‘lgan. Jamoat xavfsizligi vaziri lavozimini Pak Sin Chju egallaydi.
Hukumatdagi o‘zgarishlar, mamlakat prezidenti va uning dugonasi Tsoy Sun Sil aralashib qolgan mojarolardan so‘ng, jamoatchilikning bosimi tufayli amalga oshirilgan. 
Bundan avval, Janubiy Koreya prezidenti Pak Kin Xe o‘zining yetakchi yordamchilarining iste'fosini siyosiy mojaro sabab ishdan olgani xabar qilingan edi. Bunga prezident dugonasining davlat ishlariga aralashgani borasidagi gumonlar mojaroni keltirib chiqargan, keyinchalik, Tsoy Sun Sil hibsga ham olingan edi.